Ericu950/Stoicheia-meter-silver huggingface dataset:
τὸ δὲ Κυλώνειον ἄγος ἤδη μὲν ἐκ πολλοῦ διετάραττε τὴν πόλιν , ἐξ οὗ τοὺς συνωμότας τοῦ Κύλωνος ἱκετεύοντας τὴν θεὸν Μεγακλῆς ὁ ἄρχων ἐπὶ δίκῃ κατελθεῖν ἔπεισεν ·
ἐξάψαντας δὲ τοῦ ἕδους κρόκην κλωστὴν καὶ ταύτης ἐχομένους , ὡς ἐγένοντο περὶ τὰς σεμνὰς θεὰς καταβαίνοντες , αὐτομάτως τῆς κρόκης ῥαγείσης , ὥρμησε συλλαμβάνειν ὁ Μεγακλῆς καὶ οἱ συνάρχοντες , ὡς τῆς θεοῦ τὴν ἱκεσίαν ἀπολεγομένης ·
καὶ τοὺς μὲν ἔξω κατέλευσαν , οἱ δὲ τοῖς βωμοῖς προσφυγόντες ἀπεσφάγησαν ·
μόνοι δ ἀφείθησαν οἱ τὰς γυναῖκας αὐτῶν ἱκετεύσαντες .
ἐκ τούτου δὲ κληθέντες ἐναγεῖς ἐμισοῦντο ·
καὶ τῶν Κυλωνείων οἱ περιγενόμενοι πάλιν ἦσαν ἰσχυροί , καὶ στασιάζοντες ἀεὶ διετέλουν πρὸς τοὺς ἀπὸ τοῦ Μεγακλέους .
ἐν δὲ τῷ τότε χρόνῳ τῆς στάσεως ἀκμὴν λαβούσης μάλιστα καὶ τοῦ δήμου διαστάντος , ἤδη δόξαν ἔχων ὁ Σόλων παρῆλθεν εἰς μέσον ἅμα τοῖς ἀρίστοις τῶν Ἀθηναίων , καὶ δεόμενος καὶ διδάσκων ἔπεισε τοὺς ἐναγεῖς λεγομένους δίκην ὑποσχεῖν καὶ κριθῆναι τριακοσίων ἀριστίνδην δικαζόντων .
μύρωνος δὲ τοῦ Φλυέως κατηγοροῦντος ἑάλωσαν οἱ ἄνδρες , καὶ μετέστησαν οἱ ζῶντες ·
τῶν δ ἀποθανόντων τοὺς νεκροὺς ἀνορύξαντες ἐξέρριψαν ὑπὲρ τοὺς ὅρους .
ταύταις δὲ ταῖς ταραχαῖς καὶ Μεγαρέων συνεπιθεμένων ἀπέβαλόν τε Νίσαιαν οἱ Ἀθηναῖοι καὶ Σαλαμῖνος ἐξέπεσον αὖθις .
καὶ φόβοι τινὲς ἐκ δεισιδαιμονίας ἅμα καὶ φάσματα κατεῖχε τὴν πόλιν , οἵ τε μάντεις ἄγη καὶ μιασμοὺς δεομένους καθαρμῶν προφαίνεσθαι διὰ τῶν ἱερῶν ἠγόρευον .
οὕτω δὴ μετάπεμπτος αὐτοῖς ἧκεν ἐκ Κρήτης Ἐπιμενίδης ὁ Φαίστιος , ὃν ἕβδομον ἐν τοῖς σοφοῖς καταριθμοῦσιν ἔνιοι τῶν οὐ προσιεμένων τὸν Περίανδρον .
ἐδόκει δέ τις εἶναι θεοφιλὴς καὶ σοφὸς περὶ τὰ θεῖα τὴν ἐνθουσιαστικὴν καὶ τελεστικὴν σοφίαν , διὸ καὶ παῖδα νύμφης ὄνομα Βάλτης καὶ Κούρητα νέον αὐτὸν οἱ τότε ἄνθρωποι προσηγόρευον .
ἐλθὼν δὲ καὶ τῷ Σόλωνι χρησάμενος φίλῳ πολλὰ προσυπειργάσατο καὶ προωδοποίησεν αὐτῷ τῆς νομοθεσίας .
καὶ γὰρ εὐσταλεῖς ἐποίησε τὰς ἱερουργίας καὶ περὶ τὰ πένθη πρᾳοτέρους , θυσίας τινὰς εὐθὺς ἀναμίξας πρὸς τὰ κήδη , καὶ τὸ σκληρὸν ἀφελὼν καὶ τὸ βαρβαρικὸν ᾧ συνείχοντο πρότερον αἱ πλεῖσται γυναῖκες .
τὸ δὲ μέγιστον , ἱλασμοῖς τισι καὶ καθαρμοῖς καὶ ἱδρύσεσι κατοργιάσας καὶ καθοσιώσας τὴν πόλιν ὑπήκοον τοῦ δικαίου καὶ μᾶλλον εὐπειθῆ πρὸς ὁμόνοιαν κατέστησε .
λέγεται δὲ τὴν Μουνυχίαν ἰδὼν καὶ καταμαθὼν πολὺν χρόνον , εἰπεῖν πρὸς τοὺς παρόντας ὡς τυφλόν ἐστι τοῦ μέλλοντος ἄνθρωπος ·
ἐκφαγεῖν γὰρ ἂν Ἀθηναίους τοῖς αὑτῶν ὀδοῦσιν , εἰ προῄδεσαν ὅσα τὴν πόλιν ἀνιάσει τὸ χωρίον 0 ·
ὅμοιον δέ τι καὶ Θαλῆν εἰκάσαι λέγουσι ·
κελεῦσαι γὰρ αὐτὸν ἔν τινι τόπῳ τῆς Μιλησίας φαύλῳ καὶ παρορωμένῳ τελευτήσαντα θεῖναι , προειπὼν ὡς ἀγορά ποτε τοῦτο Μιλησίων ἔσται τὸ χωρίον .
ἐπιμενίδης μὲν οὖν μάλιστα θαυμασθείς , καὶ χρήματα διδόντων πολλὰ καὶ τιμὰς μεγάλας τῶν Ἀθηναίων , οὐδὲν ἢ θαλλὸν ἀπὸ τῆς ἱερᾶς ἐλαίας αἰτησάμενος καὶ λαβὼν ἀπῆλθεν 0 .
οἱ δ Ἀθηναῖοι τῆς Κυλωνείου πεπαυμένης ταραχῆς καὶ μεθεστώτων , ὥσπερ εἴρηται , τῶν ἐναγῶν , τὴν παλαιᾶν αὖθις στάσιν ὑπὲρ τῆς πολιτείας ἐστασίαζον , ὅσας ἡ χώρα διαφορὰς εἶχεν , εἰς τοσαῦτα μέρη τῆς πόλεως διαστάσης .
ἦν γὰρ τὸ μὲν τῶν Διακρίων γένος δημοκρατικώτατον , ὀλιγαρχικώτατον δὲ τὸ τῶν Πεδιέων ·
τρίτοι δ οἱ Πάραλοι μέσον τινὰ καὶ μεμιγμένον αἱρούμενοι πολιτείας τρόπον , ἐμποδὼν ἦσαν καὶ διεκώλυον τοὺς ἑτέρους κρατῆσαι .
τότε δὲ τῆς τῶν πενήτων πρὸς τοὺς πλουσίους ἀνωμαλίας ὥσπερ ἀκμὴν λαβούσης παντάπασιν ἐπισφαλῶς ἡ πόλις διέκειτο , καὶ μόνως ἂν ἐδόκει καταστῆναι καὶ παύσασθαι ταραττομένη τυραννίδος γενομένης .
ἅπας μὲν γὰρ ὁ δῆμος ἦν ὑπόχρεως τῶν πλουσίων .
ἢ γὰρ ἐγεώργουν ἐκείνοις ἕκτα τῶν γινομένων τελοῦντες , ἑκτημόριοι προσαγορευόμενοι καὶ θῆτες , ἢ χρέα λαμβάνοντες ἐπὶ τοῖς σώμασιν ἀγώγιμοι τοῖς δανείζουσιν ἦσαν , οἱ μὲν αὐτοῦ δουλεύοντες , οἱ δ ἐπὶ τὴν ξένην πιπρασκόμενοι .
πολλοὶ δὲ καὶ παῖδας ἰδίους ἠναγκάζοντο πωλεῖν  οὐδεὶς γὰρ νόμος ἐκώλυε  καὶ τὴν πόλιν φεύγειν διὰ τὴν χαλεπότητα τῶν δανειστῶν .
οἱ δὲ πλεῖστοι καὶ ῥωμαλεώτατοι συνίσταντο καὶ παρεκάλουν ἀλλήλους μὴ περιορᾶν , ἀλλ ἑλομένους ἕνα προστάτην ἄνδρα πιστὸν ἀφελέσθαι τοὺς ὑπερημέρους καὶ τὴν γῆν ἀναδάσασθαι καὶ ὅλως μεταστῆσαι τὴν πολιτείαν .
ἐνταῦθα δὴ τῶν Ἀθηναίων οἱ φρονιμώτατοι συνορῶντες τὸν Σόλωνα μόνον μάλιστα τῶν ἁμαρτημάτων ἐκτὸς ὄντα , καὶ μή τε τοῖς πλουσίοις κοινωνοῦντα τῆς ἀδικίας μή τε ταῖς τῶν πενήτων ἀνάγκαις ἐνεχόμενον , ἐδέοντο τοῖς κοινοῖς προσελθεῖν καὶ καταπαῦσαι τὰς διαφοράς .
καίτοι Φανίας ὁ Λέσβιος αὐτὸν ἱστορεῖ τὸν Σόλωνα , χρησάμενον ἀπάτῃ πρὸς ἀμφοτέρους ἐπὶ σωτηρίᾳ τῆς πόλεως , ὑποσχέσθαι κρύφα τοῖς μὲν ἀπόροις τὴν νέμησιν , τοῖς δὲ χρηματικοῖς βεβαίωσιν τῶν συμβολαίων 0 .
ἀλλ αὐτὸς ὁ Σόλων ὀκνῶν φησι τὸ πρῶτον ἅψασθαι τῆς πολιτείας , καὶ δεδοικὼς τῶν μὲν τὴν φιλοχρηματίαν , τῶν δὲ τὴν ὑπερηφανίαν 0 .
ᾑρέθη δὲ ἄρχων μετὰ Φιλόμβροτον ὁμοῦ καὶ διαλλακτὴς καὶ νομοθέτης , δεξαμένων προθύμως αὐτὸν ὡς μὲν εὔπορον τῶν πλουσίων , ὡς δὲ χρηστὸν τῶν πενήτων 0 1 .
λέγεται δὲ καὶ φωνή τις αὐτοῦ περιφερομένη πρότερον , εἰπόντος ὡς τὸ ἴσον πόλεμον οὐ ποιεῖ , καὶ τοῖς κτηματικοῖς ἀρέσκειν καὶ τοῖς ἀκτήμοσι , τῶν μὲν ἀξίᾳ καὶ ἀρετῇ , τῶν δὲ μέτρῳ καὶ ἀριθμῷ τὸ ἴσον ἕξειν προσδοκώντων 0 1 2 ·
ὅθεν ἐπ ἐλπίδος μεγάλης ἑκατέρων γενομένων οἱ προϊστάμενοι προσέκειντο τῷ Σόλωνι τυραννίδα προξενοῦντες καὶ ἀναπείθοντες εὐτολμότερον ἅψασθαι τῆς πόλεως ἐγκρατῆ γενόμενον .
πολλοὶ δὲ καὶ τῶν διὰ μέσου πολιτῶν , τὴν ὑπὸ λόγου καὶ νόμου μεταβολὴν ὁρῶντες ἐργώδη καὶ χαλεπὴν οὖσαν , οὐκ ἔφευγον ἕνα τὸν δικαιότατον καὶ φρονιμώτατον ἐπιστῆσαι τοῖς πράγμασιν .
ἔνιοι δέ φασι καὶ μαντείαν γενέσθαι τῷ Σόλωνι Πυθοῖ τοιαύτην ·
ἧσο μέσην κατὰ νῆα κυβερνητήριον ἔργον εὐθύνων ·
πολλοί τοι Ἀθηναίων ἐπίκουροι 0 .
μάλιστα δὲ οἱ συνήθεις ἐκάκιζον εἰ διὰ τ οὔνομα δυσωπεῖται τὴν μοναρχίαν , ὥσπερ οὐκ ἀρετῇ τοῦ λαβόντος εὐθὺς ἂν βασιλείαν γενομένην , καὶ γεγενημένην πρότερον μὲν Εὐβοεῦσι Τυννώνδαν , νῦν δὲ Μιτυληναίοις Πιττακὸν ᾑρημένοις τύραννον 0 1 .
τούτων οὐδὲν ἐξέκρουσε τὸν Σόλωνα τῆς αὑτοῦ προαιρέσεως , ἀλλὰ πρὸς μὲν τοὺς φίλους εἶπεν , ὡς λέγεται , καλὸν μὲν εἶναι τὴν τυραννίδα χωρίον , οὐκ ἔχειν δὲ ἀπόβασιν , πρὸς δὲ Φῶκον ἐν τοῖς ποιήμασι γράφων ·
εἰ δὲ γῆς  φησίν  ἐφεισάμην πατρίδος , τυραννίδος δὲ καὶ βίης ἀμειλίχου οὐ καθηψάμην μιάνας καὶ καταισχύνας κλέος , οὐδὲν αἰδεῦμαι ·
πλέον γὰρ ὧδε νικήσειν δοκέω πάντας ἀνθρώπους .
ὅθεν εὔδηλον ὅτι καὶ πρὸ τῆς νομοθεσίας μεγάλην δόξαν εἶχεν 0 .
ἃ δὲ φυγόντος αὐτοῦ τὴν τυραννίδα πολλοὶ καταγελῶντες ἔλεγον , γέγραφεν οὕτως ·
οὐκ ἔφυ Σόλων βαθύφρων οὐ δὲ βουλήεις ἀνήρ ·
ἐσθλὰ γὰρ θεοῦ διδόντος αὐτὸς οὐκ ἐδέξατο .
περιβαλὼν δ ἄγραν ἀγασθεὶς οὐκ ἐπέσπασεν μέγα δίκτυον , θυμοῦ θ ἁμαρτῇ καὶ φρενῶν ἀποσφαλείς .
ἤθελον γάρ κεν κρατήσας , πλοῦτον ἄφθονον λαβὼν καὶ τυραννεύσας Ἀθηνῶν μοῦνον ἡμέραν μίαν , ἀσκὸς ὕστερον δεδάρθαι κ ἀπιτετρῖφθαι γένος .
ταῦτα τοὺς πολλοὺς καὶ φαύλους περὶ αὐτοῦ πεποίηκε λέγοντας .
οὐ μὴν ἀπωσάμενός γε τὴν τυραννίδα τὸν πρᾳότατον ἐχρήσατο τρόπον τοῖς πράγμασιν , οὐ δὲ μαλακῶς οὐ δ ὑπείκων τοῖς δυναμένοις οὐ δὲ πρὸς ἡδονὴν τῶν ἑλομένων ἔθετο τοὺς νόμους ·
ἀλλ ᾗ μὲν ἄριστον ἦν , οὐκ ἐπήγαγεν ἰατρείαν οὐ δὲ καινοτομίαν , φοβηθεὶς μὴ συγχέας παντάπασι καὶ ταράξας τὴν πόλιν ἀσθενέστερος γένηται τοῦ καταστῆσαι πάλιν καὶ συναρμόσασθαι πρὸς τὸ ἄριστον ·
ἃ δὲ καὶ λέγων ἤλπιζε πειθομένοις καὶ προσάγων ἀνάγκην ὑπομένουσι χρήσασθαι , ταῦτ ἔπραττεν , ὥς φησιν αὐτός , ὁμοῦ βίην τε καὶ δίκην συναρμόσας .
ὅθεν ὕστερον ἐρωτηθεὶς εἰ τοὺς ἀρίστους Ἀθηναίοις νόμους ἔγραψεν , ὧν ἄν , ἔφη , προσεδέξαντο τοὺς ἀρίστους .
ἃ δ οὖ οἱ νεώτεροι τοὺς Ἀθηναίους λέγουσι τὰς τῶν πραγμάτων δυσχερείας ὀνόμασι χρηστοῖς καὶ φιλανθρώποις ἐπικαλύπτοντας ἀστείως ὑποκορίζεσθαι , τὰς μὲν πόρνας ἑταίρας , τοὺς δὲ φόρους συντάξεις , φυλακὰς δὲ τὰς φρουρὰς τῶν πόλεων , οἴκημα δὲ τὸ δεσμωτήριον καλοῦντας , πρώτου Σόλωνος ἦν , ὡς ἔοικε , σόφισμα τὴν τῶν χρεῶν ἀποκοπὴν σεισάχθειαν ὀνομάσαντος 0 .
τοῦτο γὰρ ἐποιήσατο πρῶτον πολίτευμα , γράψας τὰ μὲν ὑπάρχοντα τῶν ·
χρεῶν ἀνεῖσθαι , πρὸς δὲ τὸ λοιπὸν ἐπὶ τοῖς σώμασι μηδένα δανείζειν 0 .
καίτοι τινὲς ἔγραψαν , ὧν ἐστὶν Ἀνδροτίων , οὐκ ἀποκοπῇ χρεῶν , ἀλλὰ τόκων μετριότητι κουφισθέντας ἀγαπῆσαι τοὺς πένητας , καὶ σεισάχθειαν ὀνομάσαι τὸ φιλανθρώπευμα τοῦτο καὶ τὴν ἅμα τούτῳ γενομένην τῶν τε μέτρων ἐπαύξησιν καὶ τοῦ νομίσματος τιμήν .
ἑκατὸν γὰρ ἐποίησε δραχμῶν τὴν μνᾶν πρότερον ἑβδομήκοντα καὶ τριῶν οὖσαν , ὥστ ἀριθμῷ μὲν ἴσον , δυνάμει δ ἔλαττον ἀποδιδόντων , ὠφελεῖσθαι μὲν τοὺς ἐκτίνοντας μεγάλα , μηδὲν δὲ βλάπτεσθαι τοὺς κομιζομένους .
οἱ δὲ πλεῖστοι πάντων ὁμοῦ φασι τῶν συμβολαίων ἀναίρεσιν γενέσθαι τὴν σεισάχθειαν , καὶ τούτοις συνᾴδει μᾶλλον τὰ ποιήματα .
σεμνύνεται γὰρ Σόλων ἐν τούτοις ὅτι τῆς τε προϋποκειμένης γῆς ὅρους ἀνεῖλε πολλαχῆ πεπηγότας ·
πρόσθεν δὲ δουλεύουσα , νῦν ἐλευθέρα 0 ·
καὶ τῶν ἀγωγίμων πρὸς ἀργύριον γεγονότων πολιτῶν τοὺς μὲν ἀνήγαγεν ἀπὸ ξένης , γλῶσσαν οὐκέτ Ἀττικὴν ἱέντας , ὡς ἂν πολλαχῆ πλανωμένους ·
τοὺς δ ἐνθάδ αὐτοῦ δουλίην ἀεικέα ἔχοντας ἐλευθέρους φησὶ ποιῆσαι .
πρᾶγμα δ αὐτῷ συμπεσεῖν λέγεται πάντων ἀνιαρότατον ἀπὸ τῆς πράξεως ἐκείνης .
ὡς γὰρ ὥρμησεν ἀνιέναι τὰ χρέα καὶ λόγους ἁρμόττοντας ἐζήτει καὶ πρέπουσαν ἀρχήν , ἐκοινώσατο τῶν φίλων οἷς μάλιστα πιστεύων καὶ χρώμενος ἐτύγχανε , τοῖς περὶ Κόνωνα καὶ Κλεινίαν καὶ Ἱππόνικον , ὅτι γῆν μὲν οὐ μέλλει κινεῖν , χρεῶν δὲ ποιεῖν ἀποκοπὰς ἔγνωκεν .
οἱ δὲ προλαβόντες εὐθὺς καὶ φθάσαντες ἐδανείσαντο συχνὸν ἀργύριον παρὰ τῶν πλουσίων καὶ μεγάλας συνεωνήσαντο χώρας .
εἶτα τοῦ δόγματος ἐξενεχθέντος τὰ μὲν κτήματα καρπούμενοι , τὰ δὲ χρήματα τοῖς δανείσασιν οὐκ ἀποδιδόντες , εἰς αἰτίαν τὸν Σόλωνα μεγάλην καὶ διαβολήν , ὥσπερ οὐ συναδικούμενον , ἀλλὰ συναδικοῦντα , κατέστησαν 0 .
ἀλλὰ τοῦτο μὲν εὐθὺς ἐλύθη τὸ ἔγκλημα τοῖς πέντε ταλάντοις ·
τοσαῦτα γὰρ εὑρέθη δανείζων , καὶ ταῦτα πρῶτος ἀφῆκε κατὰ τὸν νόμον .
ἔνιοι δὲ πεντεκαίδεκα λέγουσιν , ὧν καὶ Πολύζηλος ὁ Ῥόδιός ἐστι .
τοὺς μέντοι φίλους αὐτοῦ χρεωκοπίδας καλοῦντες διετέλεσαν .
ἤρεσε δ οὐδετέροις , ἀλλ ἐλύπησε καὶ τοὺς πλουσίους ἀνελὼν τὰ συμβόλαια , καὶ μᾶλλον ἔτι τοὺς πένητας , ὅτι γῆς ἀναδασμὸν οὐκ ἐποίησεν ἐλπίσασιν αὐτοῖς , οὐ δὲ παντάπασιν , ὥσπερ ὁ Λυκοῦργος , ὁμαλοὺς τοῖς βίοις καὶ ἴσους κατέστησεν 0 .
ἀλλ ἐκεῖνος μὲν ἑνδέκατος ὢν ἀφ Ἡρακλέους καὶ βεβασιλευκὼς ἔτη πολλὰ τῆς Λακεδαίμονος , ἀξίωμα μέγα καὶ φίλους καὶ δύναμιν οἷς ἔγνω καλῶς περὶ τῆς πολιτείας ὑπηρετοῦσαν εἶχε , καὶ βίᾳ μᾶλλον ἢ πειθοῖ χρησάμενος , ὥστε καὶ τὸν ὀφθαλμὸν ἐκκοπῆναι , κατειργάσατο τὸ μέγιστον εἰς σωτηρίαν πόλεως καὶ ὁμόνοιαν , μηδένα πένητα μη δὲ πλούσιον εἶναι τῶν πολιτῶν ·
σόλων δὲ τούτου μὲν οὐκ ἐφίκετο τῇ πολιτεία δημοτικὸς ὢν καὶ μέσος , ἐνδεέστερον δὲ τῆς ὑπαρχούσης δυνάμεως οὐδὲν ἔπαξεν , ὁρμώμενος ἐκ μόνου τοῦ βούλεσθαι καὶ πιστεύειν αὐτῷ τοὺς πολίτας .
ὅτι δ οὖν προσέκρουσε τοῖς πλείστοις ἕτερα προσδοκήσασιν , αὐτὸς εἴρηκε περὶ αὐτῶν , ὡς χαῦνα μὲν τότ ἐφράσαντο , νῦν δέ μοι χολούμενοι λοξὸν ὀφθαλμοῖς ὁρῶσι πάντες ὥστε δήϊον .
καίτοι φησὶν ὡς , εἴ τις ἄλλος ἔσχε τὴν αὐτὴν δύναμιν , οὐκ ἂν κατέσχε δῆμον , οὐ δ ἐπαύσατο , πρὶν ἀνταράξας , πῖαρ ἐξεῖλεν γάλα .
ταχὺ μέντοι τοῦ συμφέροντος αἰσθόμενοι καὶ τὰς ἰδίας αὑτῶν μέμψεις ἀφέντες ἔθυσάν τε κοινῇ , σεισάχθειαν τὴν θυσίαν ὀνομάσαντες , καὶ τὸν Σόλωνα τῆς πολιτείας διορθωτὴν καὶ νομοθέτην ἀπέδειξαν , οὐ τὰ μέν , τὰ δ οὐχί , πάντα δ ὁμαλῶς ἐπιτρέψαντες , ἀρχάς , ἐκκλησίας , δικαστήρια , βουλάς , καί τίμημα τούτων ἑκάστου καὶ ἀριθμὸν καὶ καιρὸν ὁρίσαι , λύοντα καὶ φυλάττοντα τῶν ὑπαρχόντων καὶ καθεστώτων ὅ τι δοκοίη .
πρῶτον μὲν οὖν τοὺς Δράκοντος νόμους ἀνεῖλε πλὴν τῶν φονικῶν ἅπαντας , διὰ τὴν χαλεπότητα καὶ τὸ μέγεθος τῶν ἐπιτιμίων .
μία γὰρ ὀλίγου δεῖν ἅπασιν ὥριστο τοῖς ἁμαρτάνουσι ζημία θάνατος , ὥστε καὶ τοὺς ἀργίας ἁλόντας ἀποθνήσκειν , καὶ τοὺς λάχανα κλέψαντας ἢ ὀπώραν ὁμοίως κολάζεσθαι τοῖς ἱεροσύλοις καὶ ἀνδροφόνοις .
διὸ Δημάδης ὕστερον εὐδοκίμησεν εἰπὼν ὅτι δι αἵματος , οὐ διὰ μέλανος , τοὺς νόμους ὁ Δράκων ἔγραψεν .
αὐτὸς δ ἐκεῖνος , ὥς φασιν , ἐρωτώμενος διὰ τί τοῖς πλείστοις ἀδικήμασι ζημίαν ἔταξε θάνατον , ἀπεκρίνατο τὰ μὲν μικρὰ ταύτης ἄξια νομίζειν , τοῖς δὲ μεγάλοις οὐκ ἔχειν μείζονα .
δεύτερον δὲ Σόλων τὰς μὲν ἀρχὰς ἁπάσας , ὥσπερ ἦσαν , τοῖς εὐπόροις ἀπολιπεῖν βουλόμενος , τὴν δ ἄλλην μῖξαι πολιτείαν , ἧς ὁ δῆμος οὐ μετεῖχεν , ἔλαβε τὰ τιμήματα τῶν πολιτῶν , καὶ τοὺς μὲν ἐν ξηροῖς ὁμοῦ καὶ ὑγροῖς μέτρα πεντακόσια ποιοῦντας πρώτους ἔταξε καὶ πεντακοσιομεδίμνους προσηγόρευσε ·
δευτέρους δὲ τοὺς ἵππον τρέφειν δυναμένους ἢ μέτρα ποιεῖν τριακόσια 0 ·
καὶ τούτους ἱππάδα τελοῦντας ἐκάλουν ·
ζευγῖται δ οἱ τοῦ τρίτου τιμήματος ὠνομάσθησαν , οἷς μέτρον ἦν συναμφοτέρων διακοσίων .
οἱ δὲ λοιποὶ πάντες ἐκαλοῦντο θῆτες , οἷς οὐδεμίαν ἄρχειν ἔδωκεν ἀρχήν , ἀλλὰ τῷ συνεκκλησιάζειν καὶ δικάζειν μόνον μετεῖχον τῆς πολιτείας .
ὃ κατ ἀρχὰς μὲν οὐδέν , ὕστερον δὲ παμμέγεθες ἐφάνη 0 ·
τὰ γὰρ πλεῖστα τῶν διαφόρων ἐνέπιπτεν εἰς τοὺς δικαστάς .
καὶ γὰρ ὅσα ταῖς ἀρχαῖς ἔταξε κρίνειν , ὁμοίως καὶ περὶ ἐκείνων εἰς τὸ δικαστήριον ἐφέσεις ἔδωκε τοῖς βουλομένοις .
λέγεται δὲ καὶ τοὺς νόμους ἀσαφέστερον γράψας καὶ πολλὰς ἀντιλήψεις ἔχοντας αὐξῆσαι τὴν τῶν δικαστηρίων ἰσχύν ·
μὴ δυναμένους γὰρ ὑπὸ τῶν νόμων διαλυθῆναι περὶ ὧν διεφέροντο , συνέβαινεν ἀεὶ δεῖσθαι δικαστῶν καὶ πᾶν ἄγειν ἀμφισβήτημα πρὸς ἐκείνους , τρόπον τινὰ τῶν νόμων κυρίους ὄντας .
ἐπισημαίνεται δ αὐτὸς αὑτῷ τὴν ἀξίωσιν οὕτως ·
δήμῳ μὲν γὰρ ἔδωκα τόσον κράτος ὅσσον ἀπαρκεῖ , τιμῆς οὔ τ ἀφελὼν οὔ τ ἐπορεξάμενος ·
οἳ δ εἶχον δύναμιν καὶ χρήμασιν ἦσαν ἀγητοί , καὶ τοῖς ἐφρασάμην μηδὲν ἀεικὲς ἔχειν .
ἔστην δ ἀμφιβαλὼν κρατερὸν σάκος ἀμφοτέροισι ·
νικᾶν δ οὐκ εἴασ οὐδετέρους ἀδίκως .
ἔτι μέντοι μᾶλλον οἰόμενος δεῖν ἐπαρκεῖν τῇ τῶν πολλῶν ἀσθενείᾳ , παντὶ λαβεῖν δίκην ὑπὲρ τοῦ κακῶς πεπονθότος ἔδωκε .
καὶ γὰρ πληγέντος ἑτέρου καὶ βιασθέντος ἢ βλαβέντος ἐξῆν τῷ δυναμένῳ καὶ βουλομένῳ γράφεσθαι τὸν ἀδικοῦντα καὶ διώκειν , ὀρθῶς ἐθίζοντος τοῦ νομοθέτου τοὺς πολίτας ὥσπερ ἑνὸς μέρη σώματος συναισθάνεσθαι καὶ συναλγεῖν ἀλλήλοις 0 .
τούτῳ δὲ τῷ νόμῳ συμφωνοῦντα λόγον αὐτοῦ διαμνημονεύουσιν .
ἐρωτηθεὶς γάρ , ὡς ἔοικεν , ἥτις οἰκεῖται κάλλιστα τῶν πόλεων , ἐκείνη , εἶπεν , ἐν ᾗ τῶν ἀδικουμένων οὐχ ἧττον οἱ μὴ ἀδικούμενοι προβάλλονται καὶ κολάζουσι τοὺς ἀδικοῦντας 0 .
συστησάμενος δὲ τὴν ἐν Ἀρείῳ πάγῳ βουλὴν ἐκ τῶν κατ ἐνιαυτὸν ἀρχόντων , ἧς διὰ τὸ ἄρξαι καὶ αὐτὸς μετεῖχεν , ἔτι δ ὁρῶν τὸν δῆμον οἰδοῦντα καὶ θρασυνόμενον τῇ τῶν χρεῶν ἀφέσει , δευτέραν προσκατένειμε βουλήν , ἀπὸ φυλῆς ἑκάστης , τεττάρων οὐσῶν , ἑκατὸν ἄνδρας ἐπιλεξάμενος , οὓς προβουλεύειν ἔταξε τοῦ δήμου καὶ μηδὲν ἐᾶν ἀπροβούλευτον εἰς ἐκκλησίαν εἰσφέρεσθαι .
τὴν δ ἄνω βουλὴν ἐπίσκοπον πάντων καὶ φύλακα τῶν νόμων ἐκάθισεν , οἰόμενος ἐπὶ δυσὶ βουλαῖς ὥσπερ ἀγκύραις ὁρμοῦσαν ἧττον ἐν σάλῳ τὴν πόλιν ἔσεσθαι καὶ μᾶλλον ἀτρεμοῦντα τὸν δῆμον παρέξειν 0 .
οἱ μὲν οὖν πλεῖστοι τὴν ἐξ Ἀρείου πάγου βουλήν , ὥσπερ εἴρηται , Σόλωνα συστήσασθαί φασι ·
καὶ μαρτυρεῖν αὐτοῖς δοκεῖ μάλιστα τὸ μηδαμοῦ τὸν Δράκοντα λέγειν μη δ ὀνομάζειν Ἀρεοπαγίτας , ἀλλὰ τοῖς ἐφέταις ἀεὶ διαλέγεσθαι περὶ τῶν φονικῶν .
ὁ δὲ τρισκαιδέκατος ἄξων τοῦ Σόλωνος τὸν ὄγδοον ἔχει τῶν νόμων οὕτως αὐτοῖς ὀνόμασι γεγραμμένον .
ἀτίμων ὅσοι ἄτιμοι ἦσαν πρὶν ἢ Σόλωνα ἄρξαι , ἐπιτίμους εἶναι πλὴν ὅσοι ἐξ Ἀρείου πάγου ἢ ὅσοι ἐκ τῶν ἐφετῶν ἢ ἐκ πρυτανείου καταδικασθέντες ὑπὸ τῶν βασιλέων ἐπὶ φόνῳ ἢ σφαγαῖσιν ἢ ἐπὶ τυραννίδι ἔφευγον ὅτε ὁ θεσμὸς ἐφάνη ὅδε 0 .
ταῦτα δὴ πάλιν ὡς πρὸ τῆς Σόλωνος ἀρχῆς καὶ νομοθεσίας τὴν ἐξ Ἀρείου πάγου βουλὴν οὖσαν ἐνδείκνυται 0 .
τίνες γὰρ ἦσαν οἱ πρὸ Σόλωνος ἐν Ἀρείῳ πάγῳ καταδικασθέντες , εἰ πρῶτος Σόλων ἔδωκε τῇ ἐξ Ἀρείου πάγου βουλῇ τὸ κρίνειν ;
εἰ μὴ νὴ Δία γέγονέ τις ἀσάφεια τοῦ γράμματος ἢ ἔκλειψις , ὥστε τοὺς ἡλωκότας ἐπ αἰτίαις αἷς κρίνουσι νῦν οἱ Ἀρεοπαγῖται καὶ ἐφέται καὶ πρυτάνεις , ὅτε ὁ θεσμὸς ἐφάνη ὅδε , μένειν ἀτίμους , τῶν ἄλλων ἐπιτίμων γενομένων 0 .
ταῦτα μὲν οὖν καὶ αὐτὸς ἐπισκόπει .
τῶν δ ἄλλων αὐτοῦ νόμων ἴδιος μὲν μάλιστα καὶ παράδοξος ὁ κελεύων ἄτιμον εἶναι τὸν ἐν στάσει μηδετέρας μερίδος γενόμενον 0 .
βούλεται δ , ὡς ἔοικε , μὴ ἀπαθῶς μη δ ἀναισθήτως ἔχειν πρὸς τὸ κοινόν , ἐν ἀσφαλεῖ θέμενον τὰ οἰκεῖα καὶ τῷ μὴ συναλγεῖν μη δὲ συννοσεῖν τῇ πατρίδι καλλωπιζόμενον , ἀλλ αὐτόθεν τοῖς τὰ βελτίω καὶ δικαιότερα πράττουσι προσθέμενον , συγκινδυνεύειν καὶ βοηθεῖν , μᾶλλον ἢ περιμένειν ἀκινδύνως τὰ τῶν κρατούντων 0 .
ἄτοπος δὲ δοκεῖ καὶ γελοῖος ὁ τῇ ἐπικλήρῳ διδούς , ἂν ὁ κρατῶν καὶ κύριος γεγονὼς κατὰ τὸν νόμον αὐτὸς μὴ δυνατὸς ᾖ πλησιάζειν , ὑπὸ τῶν ἔγγιστα του ἀνδρὸς ὀπύεσθαι .
καί τοῦτο δ ὀρθῶς ἔχειν τινές φασι πρός τοὺς μὴ δυναμένους συνεῖναι , χρημάτων δ ἕνεκα λαμβάνοντας ἐπικλήρους καὶ τῷ νόμῳ καταβιαζομένους τὴν φύσιν .
ὁρῶντες γὰρ ᾧ βούλεται τὴν ἐπίκληρον συνοῦσαν ἢ προήσονται τὸν γάμον ἢ μετ αἰσχύνης καθέξουσι , φιλοπλουτίας καὶ ὕβρεως δίκην διδόντες .
εὖ δ ἔχει καὶ τὸ μὴ πᾶσιν , ἀλλὰ τῶν συγγενῶν τοῦ ἀνδρὸς ᾧ βούλεται διαλέγεσθαι τὴν ἐπίκληρον , ὅπως οἰκεῖον ᾖ καὶ μετέχον τοῦ γένους τὸ τικτόμενον .
εἰς τοῦτο δὲ συντελεῖ καὶ τὸ τὴν νύμφην τῷ νυμφίῳ συγκαθείργνυσθαι μήλου κυδωνίου κατατραγοῦσαν , καὶ τὸ τρὶς ἑκάστου μηνὸς ἐντυγχάνειν πάντως τῇ ἐπικλήρῳ τὸν λαβόντα .
καὶ γὰρ εἰ μὴ γένοιντο παῖδες , ἀλλὰ τιμή τις ἀνδρὸς αὕτη πρὸς σώφρονα γυναῖκα , καὶ φιλοφροσύνη πολλὰ τῶν συλλεγομένων ἑκάστοτε δυσχερῶν ἀφαιροῦσα , καὶ ταῖς διαφοραῖς οὐκ ἐῶσα παντάπασιν ἀποστραφῆναι 0 1 .
τῶν δ ἄλλων γάμων ἀφεῖλε τὰς φερνάς , ἱμάτια τρία καὶ σκεύη μικροῦ νομίσματος ἄξια κελεύσας , ἕτερον δὲ μηδὲν ἐπιφέρεσθαι τὴν γαμουμένην .
οὐ γὰρ ἐβούλετο μισθοφόρον οὐ δ ὤνιον εἶναι τὸν γάμον , ἀλλ ἐπὶ τεκνώσει καὶ χάριτι καὶ φιλότητι γίνεσθαι τὸν ἀνδρὸς καὶ γυναικὸς συνοικισμόν .
ὁ μὲν γὰρ Διονύσιος , ἀξιούσης τῆς μητρὸς αὐτοῦ δοθῆναί τινι τῶν πολιτῶν πρὸς γάμον , ἔφη τοὺς μὲν τῆς πόλεως νόμους λελυκέναι τυραννῶν , τοὺς δὲ τῆς φύσεως οὐκ εἶναι δυνατὸς βιάζεσθαι γάμους νυμφαγωγῶν παρ ἡλικίαν ·
ἐν δὲ ταῖς πόλεσι τὴν ἀταξίαν ταύτην οὐ δοτέον , οὐ δὲ περιοπτέον ἀώρους καὶ ἀχαρίτους ἐπιπλοκὰς καὶ μηδὲν ἔργον γαμήλιον ἐχούσας μη δὲ τέλος .
ἀλλὰ γέροντι νέαν ἀγομένῳ φαίη τις ἂν ἐμμελὴς ἄρχων ἢ νομοθέτης τὸ πρὸς τὸν Φιλοκτήτην ·
εὖ γοῦν ὡς γαμεῖν ἔχεις τάλας , καὶ νέον ἐν δωματίῳ πλουσίας πρεσβύτιδος , ὥσπερ οἱ πέρδικες , ἀπὸ συνουσίας παχυνόμενον ἐξανευρὼν μετοικίσει πρὸς παρθένον νύμφην ἀνδρὸς δεομένην 0 .
ἐπαινεῖται δὲ τοῦ Σόλωνος καὶ ὁ κωλύων νόμος τὸν τεθνηκότα κακῶς ἀγορεύειν .
καὶ γὰρ ὅσιον τοὺς μεθεστῶτας ἱεροὺς νομίζειν , καὶ δίκαιον ἀπέχεσθαι τῶν οὐχ ὑπαρχόντων , καὶ πολιτικὸν ἀφαιρεῖν τῆς ἔχθρας τὸ ἀΐδιον 0 .
ζῶντα δὲ κακῶς λέγειν ἐκώλυσε πρὸς ἱεροῖς καὶ δικαστηρίοις καὶ ἀρχείοις καὶ θεωρίας οὔσης ἀγώνων ·
ἤ τρεῖς δραχμὰς τῷ ἰδιώτῃ , δύο δ ἄλλας ἀποτίνειν εἰς τὸ δημόσιον ἔταξε 0 .
τὸ γὰρ μηδαμοῦ κρατεῖν ὀργῆς ἀπαίδευτον καὶ ἀκόλαστον 0 ·
τὸ δὲ πανταχοῦ χαλεπόν , ἐνίοις δὲ ἀδύνατον 0 1 ·
δεῖ δὲ πρὸς τὸ δυνατὸν γράφεσθαι τὸν νόμον , εἰ βούλεται χρησίμως ὀλίγους , ἀλλὰ μὴ πολλοὺς ἀχρήστως κολάζειν .
εὐδοκίμησε δὲ κ ἀν τῷ περὶ διαθηκῶν νόμῳ ·
πρότερον γὰρ οὐκ ἐξῆν , ἀλλ ἐν τῷ γένει τοῦ τεθνηκότος ἔδει τὰ χρήματα καὶ τὸν οἶκον καταμένειν , ὁ δ ᾧ βούλεταί τις ἐπιτρέψας , εἰ μὴ παῖδες εἶεν αὐτῷ , δοῦναι τὰ αὑτοῦ , φιλίαν τε συγγενείας ἐτίμησε μᾶλλον καὶ χάριν ἀνάγκης , καὶ τὰ χρήματα κτήματα τῶν ἐχόντων ἐποίησεν .
οὐ μὴν ἀνέδην γε πάλιν οὐ δ ἁπλῶς τὰς δόσεις ἐφῆκεν , ἀλλ εἰ μὴ νόσων ἕνεκεν ἢ φαρμάκων ἢ δεσμῶν ἢ ἀνάγκῃ κατασχεθεὶς ἢ γυναικὶ πιθόμενος , εὖ πάνυ καὶ προσηκόντως τὸ πεισθῆναι παρὰ τὸ βέλτιστον οὐδὲν ἡγούμενος τοῦ βιασθῆναι διαφέρειν , ἀλλ εἰς τ αὐτὸ τὴν ἀπάτην τῇ ἀνάγκῃ καὶ τῷ πόνῳ τὴν ἡδονὴν θέμενος , ὡς οὐχ ἧττον ἐκστῆσαι λογισμὸν ἀνθρώπου δυναμένων 0 1 .
ἐπέστησε δὲ καὶ ταῖς ἐξόδοις τῶν γυναικῶν καὶ τοῖς πένθεσι καὶ ταῖς ἑορταῖς νόμον ἀπείργοντα τὸ ἄτακτον καὶ ἀκόλαστον ·
ἐξιέναι μὲν ἱματίων τριῶν μὴ πλέον ἔχουσαν κελεύσας , μη δὲ βρωτὸν ἢ ποτὸν πλείονος ἢ ὀβολοῦ φερομένην , μη δὲ κάνητα πηχυαίου μείζονα , μη δὲ νύκτωρ πορεύεσθαι πλὴν ἁμάξῃ κομιζομένην λύχνου προφαίνοντος 0 .
ἀμυχὰς δὲ κοπτομένων καὶ τὸ θρηνεῖν πεποιημένα καὶ τὸ κωκύειν ἄλλον ἐν ταφαῖς ἑτέρων ἀφεῖλεν .
ἐναγίζειν δὲ βοῦν οὐκ εἴασεν , οὐ δὲ συντιθέναι πλέον ἱματίων τριῶν , οὐ δ ἐπ ἀλλότρια μνήματα βαδίζειν χωρὶς ἐκκομιδῆς .
ὧν τὰ πλεῖστα καὶ τοῖς ἡμετέροις νόμοις ἀπηγόρευται ·
πρόσκειται δὲ τοῖς ἡμετέροις ζημιοῦσθαι τοὺς τὰ τοιαῦτα ποιοῦντας ὑπὸ τῶν γυναικονόμων , ὡς ἀνάνδροις καὶ γυναικώδεσι τοῖς περὶ τὰ πένθη πάθεσι καὶ ἁμαρτήμασιν ἐνεχομένους .
ὁρῶν δὲ τὸ μὲν ἄστυ πιμπλάμενον ἀνθρώπων ἀεὶ συρρεόντων πανταχόθεν ἐπ ἀδείας εἰς τὴν Ἀττικήν , τὰ δὲ πλεῖστα τῆς χώρας ἀγεννῆ καὶ φαῦλα , τοὺς δὲ χρωμένους τῇ θαλάττῃ μηδὲν εἰωθότας εἰσάγειν τοῖς μηδὲν ἔχουσιν ἀντιδοῦναι , πρὸς τὰς τέχνας ἔτρεψε τοὺς πολίτας , καὶ νόμον ἔγραψεν υἱῷ τρέφειν τὸν πατέρα μὴ διδαξάμενον τέχνην ἐπάναγκες μὴ εἶναι 0 .
τῷ μὲν γὰρ Λυκούργῳ καὶ πόλιν οἰκοῦντι καθαρὰν ὄχλου ξενικοῦ καὶ χώραν κεκτημένῳ πολλοῖσι πολλήν , δὶς τοσοῖσδε πλείονα , κατ Εὐριπίδην , καὶ τὸ μέγιστον , εἱλωτικοῦ πλήθους , ὃ βέλτιον ἦν μὴ σχολάζειν , ἀλλὰ τριβόμενον ἀεὶ καὶ πονοῦν ταπεινοῦσθαι , περικεχυμένου τῇ Λακεδαίμονι , καλῶς εἶχεν ἀσχολιῶν ἐπιπόνων καὶ βαναύσων ἀπαλλάξαντα τοὺς πολίτας συνέχειν ἐν τοῖς ὅπλοις , μίαν τέχνην ταύτην ἐκμανθάνοντας καὶ ἀσκοῦντας ·
σόλων δὲ τοῖς πράγμασι τοὺς νόμους μᾶλλον ἢ τὰ πράγματα τοῖς νόμοις προσαρμόζων , καὶ τῆς χώρας τὴν φύσιν ὁρῶν τοῖς γεωργοῦσι γλίσχρως διαρκοῦσαν , ἀργὸν δὲ καὶ σχολαστὴν ὄχλον οὐ δυναμένην τρέφειν , ταῖς τέχναις ἀξίωμα περιέθηκε , καὶ τὴν ἐξ Ἀρείου πάγου βουλὴν ἔταξεν ἐπισκοπεῖν ὅθεν ἕκαστος ἔχει τὰ ἐπιτήδεια , καὶ τοὺς ἀργοὺς κολάζειν 0 .
ἐκεῖνο δ ἤδη σφοδρότερον , τὸ μη δὲ τοῖς ἐξ ἑταίρας γενομένοις ἐπάναγκες εἶναι τοὺς πατέρας τρέφειν , ὡς Ἡρακλείδης ἱστόρηκεν ὁ Ποντικός 0 .
ὁ γὰρ ἐν γάμῳ παρορῶν τὸ καλὸν οὐ τέκνων ἕνεκα δῆλός ἐστιν , ἀλλ ἡδονῆς ἀγόμενος γυναῖκα , τόν τε μισθὸν ἀπέχει , καὶ παρρησίαν αὑτῷ πρὸς τοὺς γενομένους οὐκ ἀπολέλοιπεν , οἷς αὐτὸ τὸ γενέσθαι πεποίηκεν ὄνειδος .
ὅλως δὲ πλείστην ἔχειν ἀτοπίαν οἱ περὶ τῶν γυναικῶν νόμοι τῷ Σόλωνι δοκοῦσι .
μοιχὸν μὲν γὰρ ἀνελεῖν τῷ λαβόντι δέδωκεν ·
ἐὰν δ ἁρπάσῃ τις ἐλευθέραν γυναῖκα καὶ βιάσηται , ζημίαν ἑκατὸν δραχμὰς ἔταξε ·
κ ἂν προαγωγεύῃ , δραχμὰς εἴκοσι , πλὴν ὅσαι πεφασμένως πωλοῦνται , λέγων δὴ τὰς ἑταίρας 0 .
αὗται γὰρ ἐμφανῶς φοιτῶσι πρὸς τοὺς διδόντας .
ἔτι δ οὔ τε θυγατέρας πωλεῖν οὔ τ ἀδελφὰς δίδωσι , πλὴν ἂν μὴ λάβῃ παρθένον ἀνδρὶ συγγεγενημένην .
τὸ δ αὐτὸ πρᾶγμα ποτὲ μὲν πικρῶς καὶ ἀπαραιτήτως κολάζειν , ποτὲ δ εὐκόλως καὶ παίζοντα , πρόστιμον ζημίαν τὴν τυχοῦσαν ὁρίζοντα , ἄλογόν ἐστι ·
πλὴν εἰ μὴ σπανίζοντος τότε τοῦ νομίσματος ἐν τῇ πόλει μεγάλας ἐποίει τὰς ἀργυρικὰς ζημίας τὸ δυσπόριστον .
εἰς μέν γε τὰ τιμήματα τῶν θυσιῶν λογίζεται πρόβατον καὶ δραχμὴν ἀντὶ μεδίμνου ·
τῷ δ Ἴσθμια νικήσαντι δραχμὰς ἔταξεν ἑκατὸν δίδοσθαι , τῷ δ Ὀλύμπια πεντακοσίας 0 1 ·
λύκον δὲ τῷ κομίσαντι πέντε δραχμὰς ἔδωκε , λυκιδέα δὲ μίαν , ὧν φησιν ὁ Φαληρεὺς Δημήτριος τὸ μὲν βοὸς εἶναι , τὸ δὲ προβάτου τιμήν 0 .
ἃς γὰρ ἐν τῷ ἑκκαιδεκάτῳ τῶν ἀξόνων ὁρίζει τιμὰς τῶν ἐκκρίτων ἱερείων , εἰκὸς μὲν εἶναι πολλαπλασίας , ἄλλως δὲ κ ἀκεῖναι πρὸς τὰς νῦν εὐτελεῖς εἰσιν 0 .
ἀρχαῖον δὲ τοῖς Ἀθηναίοις τὸ πολεμεῖν τοῖς λύκοις , βελτίονα νέμειν ἢ γεωργεῖν χώραν ἔχουσι 0 .
καὶ τὰς φυλὰς εἰσὶν οἱ λέγοντες οὐκ ἀπὸ τῶν Ἴωνος υἱῶν , ἀλλ ἀπὸ τῶν γενῶν , εἰς ἃ διῃρέθησαν οἱ βίοι τὸ πρῶτον , ὠνομάσθαι , τὸ μὲν μάχιμον Ὁπλίτας , τὸ δ ἐργατικὸν Ἐργάδεις 0 1 2 ·
δυεῖν δὲ τῶν λοιπῶν Γελέοντας μὲν τοὺς γεωργούς , Αἰγικορεῖς δὲ τοὺς ἐπὶ νομαῖς καὶ προβατείαις διατρίβοντας 0 1 .
ἐπεὶ δὲ πρὸς ὕδωρ οὔ τε ποταμοῖς ἐστιν ἀενάοις οὔ τε λίμναις τισὶν οὔ τ ἀφθόνοις πηγαῖς ἡ χώρα διαρκής , ἀλλ οἱ πλεῖστοι φρέασι ποιητοῖς ἐχρῶντο , νόμον ἔγραψεν , ὅπου μέν ἐστι δημόσιον φρέαρ ἐντὸς ἱππικοῦ , χρῆσθαι τούτῳ ·
τὸ δ ἱππικὸν διάστημα τεσσάρων ἦν σταδίων ·
ὅπου δὲ πλεῖον ἀπέχει , ζητεῖν ὕδωρ ἴδιον 0 ·
ἐὰν δὲ ὀρύξαντες ὀργυιῶν δέκα βάθος παρ ἑαυτοῖς μὴ εὕρωσι , τότε λαμβάνειν παρὰ τοῦ γείτονος ἑξάχουν ὑδρίαν δὶς ἑκάστης ἡμέρας πληροῦντας ·
ἀπορίᾳ γὰρ ᾤετο δεῖν βοηθεῖν , οὐκ ἀργίαν ἐφοδιάζειν .
ὥρισε δὲ καὶ φυτειῶν μέτρα μάλ ἐμπείρως , τοὺς μὲν ἄλλο τι φυτεύοντας ἐν ἀγρῷ πέντε πόδας ἀπέχειν τοῦ γείτονος κελεύσας , τοὺς δὲ συκῆν ἢ ἐλαίαν ἐννέα 0 .
πορρωτέρω γὰρ ἐξικνεῖται ταῦτα ταῖς ῥίζαις , καὶ οὐ πᾶσι γειτνιᾷ τοῖς φυτοῖς ἀσινῶς , ἀλλὰ καὶ τροφὴν παραιρεῖται καὶ βλάπτουσαν ἐνίοις ἀπορροὴν ἀφίησι .
βόθρους δὲ καὶ τάφρους τὸν βουλόμενον ἐκέλευσεν ὀρύσσειν , ὅσον ἐμβάλλει βάθος , ἀφιστάμενον μῆκος τ ἀλλοτρίου ·
καὶ μελισσῶν σμήνη καθιστάμενον ἀπέχειν τῶν ὑφ ἑτέρου πρότερον ἱδρυμένων πόδας τριακοσίους .
τῶν δὲ γινομένων διάθεσιν πρὸς ξένους ἐλαίου μόνον ἔδωκεν , ἄλλα δ ἐξάγειν ἐκώλυσε ·
καὶ κατὰ τῶν ἐξαγόντων ἀρὰς τὸν ἄρχοντα ποιεῖσθαι προσέταξεν , ἢ ἐκτίνειν αὐτὸν ἑκατὸν δραχμὰς εἰς τὸ δημόσιον .
καὶ πρῶτος ἄξων ἐστὶν ὁ τοῦτον περιέχων τὸν νόμον .
οὐκ ἂν οὖν τις ἡγήσαιτο παντελῶς ἀπιθάνους τοὺς λέγοντας ὅτι καὶ σύκων ἐξαγωγὴ τὸ παλαιὸν ἀπείρητο , καὶ τὸ φαίνειν ἐνδεικνύμενον τοὺς ἐξάγοντας κληθῆναι συκοφαντεῖν .
ἔγραψε δὲ καὶ βλάβης τετραπόδων νόμον , ἐν ᾧ καὶ κύνα δακόντα παραδοῦναι κελεύει κλοιῷ τριπήχει δεδεμένον ·
τὸ μὲν ἐνθύμημα χάριεν πρὸς ἀσφάλειαν 0 .